《游西洞庭山》
宋代·叶茵

漫游三十载，屐齿晕苍苔。
两地无多里，一生能几回。
洞深龙未蛰，丹熟灶无灰。
已觉忘身世，松梢有鹤来。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。